ᱜᱟᱲᱣᱟ ᱦᱚᱱᱚᱛ

ᱜᱟᱲᱣᱟ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ (ᱡᱤᱞᱞᱟᱹ) ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱢᱩᱬᱩᱛ ᱟᱹᱯᱤᱥ (ᱦᱮᱰᱠᱩᱣᱟᱴᱟᱨ) ᱫᱚ ᱜᱟᱲᱣᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱯᱟᱞᱟᱢᱩ ᱰᱤᱵᱷᱤᱡᱚᱱᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
᱑ ᱮᱯᱨᱤᱞ ᱑᱙᱙᱑ ᱥᱟᱞᱮ ᱨᱮ ᱱᱚᱶᱟ ᱦᱚᱱᱚᱛ ᱫᱚ ᱯᱟᱞᱟᱢᱩ ᱦᱚᱱᱚᱛ ᱠᱷᱚᱱ ᱠᱮᱪᱟᱜ ᱠᱟᱛᱮ ᱵᱮᱱᱟᱣ ᱞᱮᱱᱟ, ᱡᱟᱦᱟᱸ ᱫᱤ ᱜᱟᱲᱣᱟ ᱥᱚᱵ-ᱰᱤᱵᱷᱤᱡᱚᱱ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱜᱟᱲᱣᱟ ᱦᱚᱱᱚᱛ ᱫᱚ ᱱᱤᱛ ᱨᱮᱰ ᱠᱚᱨᱤᱰᱚᱨ ᱞᱮᱠᱟᱛᱮ ᱢᱟᱱᱟᱣᱜ ᱠᱟᱱᱟ ᱾

ᱚᱛᱱᱚ
ᱜᱟᱲᱣᱟ ᱦᱚᱱᱚᱛ ᱫᱚ  ᱮᱛᱚᱢ ᱞᱟᱴᱤᱪᱩᱰ (latitude) ᱒᱓° ᱖᱐’ ᱟᱨ ᱥᱟᱢᱟᱝ ᱞᱚᱝᱜᱤᱪᱩᱰ (longitude ) ᱒᱔° ᱓᱙’ ᱟᱨ ᱘᱔° ᱐᱐’ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱥᱚᱱ ᱜᱟᱰᱟ ᱮᱛᱚᱢ ᱥᱮᱫ ᱨᱮ , ᱡᱷᱟᱨᱠᱷᱚᱸᱰ ᱨᱮᱱᱟᱜ ᱯᱟᱞᱟᱢᱩ ᱦᱚᱱᱚᱛ ᱥᱟᱢᱟᱝ ᱥᱮᱫ ᱨᱮ , ᱪᱷᱚᱛᱤᱥᱜᱚᱰ ᱨᱮᱱᱟᱜ ᱥᱩᱨᱜᱩᱡᱟ ᱦᱚᱱᱚᱛ ᱠᱚᱧᱮ ᱥᱮᱫ  ᱟᱨ ᱩᱛᱚᱨᱯᱚᱫᱮᱥ ᱨᱮᱱᱟᱜ  ᱥᱚᱱᱮᱵᱷᱟᱫᱽᱨᱟ ᱦᱚᱱᱚᱛ ᱛᱮ ᱵᱮᱲ ᱟᱠᱟᱱᱟ ᱾ 

ᱠᱟᱹᱣᱰᱤᱭᱟᱹᱨᱤ
᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫᱽ ᱠᱷᱚᱱ ᱜᱟᱲᱣᱟ ᱦᱚᱱᱚᱛ ᱫᱚ ᱒᱕᱐ ᱜᱚᱴᱟᱝ ᱨᱮᱸᱜᱮᱡ ᱟᱨ ᱯᱟᱹᱪᱷᱟᱞᱟᱹ ᱦᱟᱠᱟᱱ ᱦᱚᱱᱚᱛ ᱠᱚ ᱥᱟᱶᱛᱮ ᱞᱤᱥᱴᱤ ᱟᱠᱟᱱᱟᱭ ᱾ ᱱᱚᱶᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱒᱑ ᱜᱚᱴᱟᱝ ᱯᱚᱱᱚᱛ ᱥᱟᱶᱛᱮ ᱜᱟᱲᱣᱟ ᱦᱚᱱᱚᱛ ᱦᱚᱸ ᱵᱮᱠᱣᱟᱨᱰ ᱨᱤᱡᱚᱱ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱨᱟᱢ (BRGF) ᱫᱟᱨᱟᱭ ᱛᱮ ᱯᱷᱚᱸᱰ ᱮ ᱧᱟᱢ ᱮᱫᱟ ᱾

ᱦᱚᱲ ᱮᱞ
᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱜᱟᱲᱣᱟ ᱦᱚᱱᱚᱛ ᱨᱮ ᱑,᱓᱒᱒,᱓᱘᱗ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ,, ᱡᱟᱦᱟᱸ ᱫᱚ ᱢᱮᱱ ᱜᱟᱱᱚᱜᱼᱟ ᱢᱚᱨᱤᱥᱤᱭᱚᱥ ᱫᱤᱥᱟᱹᱢ ᱨᱮ ᱢᱮᱱᱟᱜ ᱠᱚ ᱦᱚᱲ  ᱟᱨᱵᱟᱝ ᱡᱩᱢᱤᱫᱽ ᱯᱚᱱᱚᱛ (US state) ᱨᱮᱱᱟᱜ ᱱᱤᱣ ᱦᱟᱢᱯᱥᱯᱷᱤᱭᱚᱨ ᱨᱤᱱ ᱦᱚᱲ ᱮᱞ ᱥᱟᱶ ᱠᱚ ᱥᱚᱢᱟᱱᱚᱜᱼᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫᱽ ᱨᱮ ᱓᱖᱘ ᱟᱱᱟᱜ ᱨᱮᱸᱠ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱦᱚᱲ ᱵᱟᱹᱰᱼᱚᱜ ᱫᱚᱨ ᱫᱚ ᱦᱩᱭᱩᱜ ᱠᱟᱱᱟ ᱒᱗ᱹ᱗᱑ % ᱾ ᱜᱟᱲᱣᱟ ᱨᱮ ᱡᱟᱱᱟᱝ ᱡᱟᱹᱱᱤ (sex ratio) ᱞᱮᱠᱟᱛᱮ ᱑᱐᱐᱐ ᱠᱚᱲᱟ ᱨᱮ ᱙᱓᱓ ᱠᱩᱲᱤ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱐.᱓᱓% ᱢᱮᱱᱟᱜᱼᱟ ᱾

ᱦᱮᱡ ᱥᱮᱱ (Transport)
ᱜᱟᱲᱣᱟ ᱫᱚ ᱚᱛ ᱦᱚᱨ ᱟᱨ ᱨᱮᱞ ᱦᱚᱨ ᱡᱩᱲᱟᱹᱣ ᱢᱮᱱᱟᱜᱼᱟ ᱾ ᱫᱤᱱᱟᱹᱢ ᱵᱟᱥ ᱜᱟᱹᱰᱤ ᱫᱚ ᱨᱟᱺᱪᱤ ᱠᱷᱚᱱ ᱟᱨ ᱡᱷᱟᱨᱠᱷᱚᱸᱰ, ᱵᱤᱦᱟᱨ, ᱪᱷᱚᱛᱤᱥᱜᱚᱰ ᱨᱮᱱᱟᱜ ᱢᱟᱨᱟᱝ ᱱᱟᱜᱟᱨ ᱠᱷᱚᱱ ᱦᱚᱸ ᱦᱤᱡᱩᱜ ᱥᱮᱱᱚᱜ ᱠᱟᱱᱟ ᱾  ᱦᱚᱨ ᱠᱚ ᱫᱚ ᱮᱴᱟᱜ ᱦᱚᱱᱚᱛ ᱠᱚ ᱞᱮᱠᱟ ᱟᱹᱰᱤ ᱵᱷᱟᱹᱜᱤ ᱫᱚ ᱵᱟᱹᱱᱩᱜᱼᱟ ᱾ ᱜᱟᱲᱣᱟ ᱦᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱨᱮᱣᱟ ᱟᱨ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱺᱪᱤ ᱥᱟᱶ  NH 39 ᱛᱮ ᱡᱚᱲᱟᱣ ᱢᱮᱱᱟᱜᱼᱟ ᱾ 

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Official district government website


ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:1991 establishments in India